陳楨怡喺參選香港小姐期間，曾經畀大學同學爆料話係「蒲精」，一個禮拜會去蒲一次，仲話佢一飲醉就攬攬鍚鍚，但陳楨怡話冇呢回事，仲話自己好畀心機讀書。而去到2022年初，就被指背住圈外男友同商人周子揚秘戀年半，期間不斷索取禮物、拉關係同爭取廣告機會，務求北上發展，但被問到感情狀況嘅時候就話自己單身，周子揚之後就踢爆陳楨怡功利、虛偽、扮乖女，食煙，仲公開26張足本聊天記錄做證據，有啲傳媒亦為陳楨怡冠上咗「收兵港姐」呢個稱號。